Diari Oficial de la Generalitat Valenciana


Sumari del DOGV 8951, del 13-11-2020 (2020/9415)

Informació pública de l'aprovació de l'informe ambiental i territorial estratègic de la modificació puntual número 44 del Pla general; de la modificació número 4 del sector SUR-R.4, camí Grau (NPR-2), i de la modificació número 1 del Pla parcial del sector SUR-R.1, camí Artana (PRR-1).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8951

Data del DOGV
:   13-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9415


Data del document
:   28-10-2020

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 44 del Pla general; de la modificació número 4 del sector SUR-R.4, camí Grau (NPR-2), i de la modificació número 1 del Pla parcial del sector SUR-R.1, camí Artana (PRR-1). [2020/9415]  
L'Alcaldia Presidència, el 15 d'octubre de 2020, ha adoptat la següent resolució: Decret de l'Alcaldia 2020-3239.  
Resolució d'informe ambiental i territorial estratègic de la modificació puntual núm. 44 del Pla general, modificació núm. 4 del Pla parcial del sector SUR-R.4 Camí Grau (NPR-2) i modificació núm. 1 del Pla parcial del sector SUR-R.1 Camí Artana (PRR-1), per a la modificació de les condicions de les tanques laterals en la zona de qualificació d'habitatge unifamiliar  
Vist el document inicial estratègic de la modificació puntual núm. 44 del Pla general, modificació núm. 4 del Pla parcial del sector SUR-R.4 Camí Grau (NPR-2) i modificació núm. 1 del Pla parcial del sector SUR-R.1 Camí Artana (PRR-1), elaborat per l'arquitecte municipal (exp. 4179/2020); i tenint en compte:  
I. Legislació aplicable  
L'avaluació ambiental és l'instrument de prevenció que permet integrar els aspectes ambientals en la presa de decisions de plans i programes, incorporant criteris de sostenibilitat que garantisquen una adequada prevenció dels impactes ambientals concrets que es puguen generar, al mateix temps que estableix mecanismes de correcció o compensació.  
  
Aquesta obligatòria avaluació de les repercussions de determinats plans i programes en el medi ambient va ser establida per la Directiva 2001/42/CE, del Parlament Europeu i del Consell, de 27 de juny de 2001; i la seua transposició a l'ordenament jurídic espanyol es materialitza en la Llei 21/2013, de 9 de desembre, de l'Estat, d'avaluació ambiental.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
L'avaluació ambiental i territorial estratègica dels plans i programes es recull en la nostra normativa autonòmica en la Llei 5/2014, de 25 de juliol, d'ordenació del territori, urbanisme i paisatge (d'ara en avant, LOTUP), que regula una tramitació ambiental i urbanística unificada, distingint dos tipus de procediments, ordinari i simplificat, d'avaluació ambiental i territorial estratègica, sent l'òrgan ambiental i territorial el que resoldrà sobre aquests casos tenint en consideració els criteris de l'annex VIII d'aquesta llei.  
II. Planejament vigent  
El Pla general de Borriana es va aprovar definitivament mitjançant resolució del conseller d'Obres Públiques de la Generalitat Valenciana de data 21 d'abril de 1995. L'acord d'aprovació es va publicar en el BOP de 30 de maig de 1995 i les normes urbanístiques en el BOP de 3 de juny del mateix any (BOP 30.05.1995 i 03.06.1995).  
El Pla general de Borriana va ser objecte d'avaluació ambiental (expedient 6/0314-YRP) i es va emetre declaració d'impacte ambiental en data 10 d'abril de 1995, amb condicionants.  
L'homologació global del Pla general de Borriana a la Llei 6/1994, reguladora de l'activitat urbanística (LRAU), va ser aprovada definitivament per la Comissió Territorial d'Urbanisme de Castelló en la seua sessió de 12 de desembre de 2003, constituint aquesta homologació el planejament vigent del municipi.  
El Pla general no està adaptat ni homologat a les previsions de la LOTUP.  
L'homologació modificativa i Pla parcial del sector de sòl urbanitzable residencial denominat NPR-2 Camí del Grau van ser aprovats definitivament per la Comissió Territorial d'Urbanisme de Castelló el 26 de juliol de 2001, en el marc del Programa d'actuació integrada que es va promoure per a la transformació urbanística dels corresponents terrenys. L'esmentat acord, amb les normes urbanístiques del Pla parcial, es van publicar en el Butlletí Oficial de la Província de Castelló número 98, de 16 d'agost de 2001; i una ressenya d'ell en el Diari Oficial de la Generalitat Valenciana número 4097, d'1 d'octubre de 2001.  
  
Les normes urbanístiques del Pla parcial han sigut modificades per acords del Ple de l'Ajuntament de 6 de març de 2003 (BOP 45, 12.04.2003); 5 de gener de 2009 (BOP 18, 10.02.2009), i de 4 de juny de 2009 (BOP 74, 18.06.2009).  
D'altra banda, l'homologació i el Pla parcial del sector de sòl urbanitzable residencial denominat PRR-1 Camí Artana (SUR-R.1) van ser aprovats definitivament per la Comissió Territorial d'Urbanisme de Castelló el 30 de setembre de 2002, en el marc del Programa d'actuació integrada que es va promoure per a la transformació urbanística dels corresponents terrenys. L'esmentat acord, amb les normes urbanístiques del Pla parcial, es van publicar en el Butlletí Oficial de la Província de Castelló número 129, de 26 d'octubre de 2002; i una ressenya d'ell en el Diari Oficial de la Generalitat Valenciana de 16 de maig de 2003. La declaració d'impacte ambiental del sector PRR-1 va ser dictada el 23 de maig de 2002 per la directora general de Planificació i Gestió del Medi.  
  
III. Modificació puntual núm. 44 del Pla general, modificació núm. 4 del Pla parcial del sector SUR-R.4 Camí Grau (NPR-2) i modificació núm. 1 del Pla parcial del sector SUR-R.1 Camí ARrtana (PRR-1): objecte i característiques  
Tant en el Pla general com en els plans parcials dels sectors Camí Grau i Camí Artana s'estableix la qualificació d'habitatge unifamiliar, en la tipologia d'aïllat ?codi UFA en el Pla general i Pla parcial Camí Grau, i (UFA) en el Pla parcial Artana- o en filera o agrupat ?codi UFH en el Pla general i Pla parcial Camí Grau, i (UFH) en el Pla parcial Artana.  
Les modificacions plantejades tenen per objecte adaptar l'actual regulació de les condicions de les tanques dels límits laterals de les parcel·les situades en la zona d'habitatge unifamiliar, introduint una distinció entre les condicions morfològiques de les tanques dels límits frontals i les de les tanques dels límits laterals, permetent que els tancaments dels límits no frontals puguen ser massissos fins a 2,00 m d'altura.  
  
Amb això s'homogeneïtzen, en les Normes urbanístiques del planejament general i dels plans parcials dels sectors NPR-2 i PRR-1, les condicions a les quals han d'ajustar-se els tancaments exteriors de les parcel·les situades en zona d'habitatge unifamiliar, adoptant la regulació ja prevista en les Normes urbanístiques del Pla parcial del sector SUR R-5 Novenes de Calatrava, amb vista a afavorir la consegüent seguretat jurídica.  
Les modificacions proposades afecten documents escrits del Pla general i plans parcials amb eficàcia normativa, en particular es preveu que la redacció de l'article 6.24.2 de les normes urbanístiques del Pla general, de l'article 7.4.2 de les Normes urbanístiques del sector Camí Grau (NPR-2) SUR-R.4 i de l'article 2.4.2 de les normes urbanístiques del Pla parcial del sector Camí Artana (PRR-1) passe a dir:  
Els tancaments de parcel·la, respecte a límits frontals, tindran una altura màxima de 2,50 metres. Només podran ser massissos fins a 1,00 m d'altura a partir de la qual tindran un tractament diàfan i/o enjardinat (reixats, bardisses, etc.). En la resta de límits podran ser massissos fins a 2,00 m d'altura.  
La modificació no afecta els plans d'ordenació.  
L'arquitecte municipal és el redactor de la proposta de modificació, en la qual es justifica que afecta únicament l'ordenació detallada per no modificar ni l'ús global ni l'ús dominant de la zona d'ordenació prevista en aquest, sinó que, tan sols, es matisen les condicions morfològiques de les tanques dels límits laterals de les parcel·les aplicables a les subzones urbanístiques d'habitatge unifamiliar, UFA i UFH del Pla general i del Pla parcial del sector Camí Grau, i (UFA) i (UFH) del Pla parcial del sector Artana.  
D'aquesta forma, la Modificació del planejament general que s'avalua quedaria emmarcada dins dels supòsits recollits en l'apartat 1r de l'article 48.c LOTUP, en la mesura que afecta únicament l'ordenació detallada de sòl urbà i urbanitzable definida en la Llei 5/2014, de 25 de juliol.  
IV. Identificació i valoració de possibles efectes sobre el medi ambient. Consultes realitzades:  
Tenint en consideració les característiques de la modificació del planejament general i parcial proposada, consta en l'expedient l'informe emés pels serveis tècnics municipals, que permeten a l'òrgan ambiental determinar el procediment d'avaluació ambiental -ordinari o simplificat- que cal seguir.  
Cal assenyalar que, per tal com la present modificació afecta únicament l'ordenació detallada, correspon a aquest Ajuntament l'emissió d'informe dels instruments de paisatge, tot això en aplicació de l'article 44.2 i 44.5 LOTUP.  
Sobre aquest tema, l'informe de l'arquitecte municipal de 6 de juny de 2020 justifica la no-necessitat de tramitació d'un estudi d'integració paisatgística en els termes següents:  
  
D'acord amb el preàmbul de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), «el paisatge és un condicionant de la implantació d'usos, activitats i infraestructures en el territori, i aquesta funció s'instrumenta mitjançant la incorporació en la planificació d'un instrument específic d'anàlisi del paisatge (l'estudi de paisatge o l'estudi d'integració paisatgística)».  
Per tant, si la modificació implanta nous usos, activitats o infraestructures en territori, s'haurà de disposar del corresponent estudi d'integració paisatgística. Aquesta conclusió es troba d'acord amb l'article 8, sobre criteris generals d'ordenació i integració paisatgística, que diu: «La planificació territorial i urbanística, la implantació d'usos i els projectes d'infraestructures, preservaran i potenciaran la qualitat dels paisatges i la seua percepció visual aplicant els següents criteris [...]»  
  
En conseqüència, per a determinar la necessitat o no de l'estudi d'integració paisatgística han de concórrer els següents requisits alternatius:  
- Que la nova determinació que es pretén aprovar de naturalesa urbanística territorial comporte la creació de nous usos, activitats o infraestructures en territori.  
- O bé, que la nova norma o prescripció implique nous creixements urbans amb la corresponent implantació de les infraestructures.  
  
La modificació número 44 del Pla general que es pretén no produeix nous creixements urbans, ni la creació de nous usos, activitats o infraestructures en el territori. Per tant, resulta evident que no ens trobem en cap de les situacions anteriors.  
Així mateix, en el contingut de l'estudi d'integració paisatgística expressat en l'annex II de la LOTUP, no apareix expressament la necessitat de realitzar un pla de participació pública específica per a això, havent d'acudir-se a la regulació de l'article 51 i 53 de la LOTUP quant a la participació i consultes.  
En conclusió, per tal com és l'abast de la modificació tan limitat, es redacta la present justificació per a recaptar l'informe de no-presentació d'un estudi d'integració paisatgística del departament amb les competències de paisatge, d'acord amb l'apartat b de l'article 6.4 de la LOTUP.  
En conseqüència, la Comissió d'Avaluació Ambiental municipal estima que no és preceptiu acompanyar la modificació puntual d'un estudi d'integració paisatgística, tenint en consideració les característiques d'aquesta a la vista de l'informe emés per l'arquitecte municipal i de la justificació indicada en el Document inicial estratègic, segons la qual la modificació proposada només afecta l'interior de les parcel·les, sense incidir en les condicions estètiques i visuals de l'entorn al qual pertany, guardant homogeneïtat també amb el mateix àmbit d'emplaçament i confrontants; quedant garantida amb la present actuació la incorporació visual dels espais, integrant-los en la zona urbanística d'emplaçament, sense provocar impactes.  
D'altra banda, atés que queda justificat que la modificació no afecta els valors de la legislació sectorial respectiva, s'ha considerat innecessari efectuar consulta a altres administracions sectorials competents en matèria de carreteres o viari urbà, mobilitat, paisatge, gestió de residus, protecció de recursos hídrics, vies pecuàries, afecció d'inundabilitat, acústic o altres.  
Per tot això es conclou que, d'acord amb els criteris de l'annex VIII de la LOTUP, la modificació puntual núm. 44 del Pla general de Borriana, modificació núm. 4 del Pla parcial del sector SUR-R.4 Camí Grau (NPR-2) i modificació núm. 1 del Pla parcial del sector SUR-R.1 Camí Artana (PRR-1) no té efectes significatius sobre el medi ambient i el territori atés que la modificació avaluada no estableix el marc per a projectes i altres activitats subjectes a avaluació d'impacte ambiental; no influeix en altres plans i programes; no té incidència en el model territorial vigent en el municipi i no produeix increment en el consum de recursos; sent procedent que se sotmeta al procediment d'avaluació ambiental i estratègica simplificat, ja que s'està dins dels supòsits de l'apartat 3 de l'article 46 de la LOTUP. A aquest efecte, ha comprovat que en la documentació presentada s'inclou el contingut dels números 1 i 2 de l'article 50 de la LOTUP.  
  
V. Òrgan competent  
D'acord amb l'article 48.c de la LOTUP, l'òrgan ambiental i territorial realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques i, en col·laboració amb l'òrgan promotor i substantiu, vetla per la integració dels aspectes ambientals, juntament amb els territorials i funcionals, en l'elaboració del pla o del programa.  
L'apartat c de l'article 48 de la LOTUP relaciona els següents supòsits en els quals l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental:  
1. En els instruments de planejament urbanístic que afecten únicament l'ordenació detallada del sòl urbà definida en la LOTUP.  
  
2. En els instruments de planejament urbanístic que, en el desenvolupament de planejament avaluat ambientalment, afecten únicament l'ordenació detallada del sòl urbanitzable definida en la LOTUP.  
  
3. En els instruments de planejament urbanístic que afecten únicament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
Ha quedat dit que la modificació puntual núm. 44 del Pla general, modificació núm. 4 del Pla parcial del sector SUR-R.4 Camí Grau (NPR-2) i modificació núm. 1 del Pla parcial del sector SUR-R.1 Camí Artana (PRR-1) de Borriana afecta únicament l'ordenació detallada de sòl urbà i urbanitzable, sense que tinga efectes significatius sobre el medi ambient i el territori, per la qual cosa, d'acord amb aquesta nova redacció legal i per al present procediment, la competència d'òrgan ambiental i territorial correspon a l'Ajuntament de Borriana.  
  
De l'articulat de la Llei 7/1985, de 2 d'abril, reguladora de les bases de règim local (LRBRL), resulta que la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1.s d'aquest text legal, és l'Alcaldia Presidència de la corporació la que exerceix, en el present procediment, la condició d'òrgan ambiental i territorial municipal.  
A fi d'assistir l'Alcaldia Presidència en aquesta funció, el Ple de l'Ajuntament va acordar en data 12 de gener de 2017 (BOP 06.05.2017) la constitució de la Comissió d'Avaluació Ambiental de l'Ajuntament de Borriana, com a òrgan col·legiat de caràcter tècnic que realitza l'anàlisi dels expedients d'avaluació ambiental i territorial i formula i eleva a l'Alcaldia les propostes de resolució com a òrgan ambiental i territorial municipal.  
Per tot això, vista la proposta de resolució de la Comissió d'Avaluació Ambiental de 8 d'octubre de 2020 en la qual, atesa l'escassa incidència observada en els informes precedents, s'estima que és suficient la tramitació de l'avaluació ambiental i territorial estratègica simplificada per a determinar que la proposta de modificació puntual núm. 44 del Pla general modificació núm. 4 del Pla parcial del sector SUR-R.4 Camí Grau (NPR-2) i modificació núm. 1 del Pla parcial del sector SUR-R.1 Camí Artana (PRR-1) de Borriana, redactada per l'arquitecte municipal, no té efectes significatius sobre el medi ambient i el territori; aquesta Alcaldia Presidència, d'acord amb el que es preveu en l'article 51 de la Llei 5/2014, de 25 de juliol, d'ordenació del territori, urbanisme i paisatge, resol:  
  
Primer  
Emetre informe ambiental i territorial estratègic de la modificació puntual núm. 44 del Pla general, modificació núm. 4 del Pla parcial del sector SUR-R.4 Camí Grau (NPR-2) i modificació núm. 1 del Pla parcial del sector SUR-R.1 Camí Artana (PRR-1) de Borriana, resolent-se l'avaluació ambiental i territorial estratègica pel procediment simplificat per considerar que aquesta modificació no té efectes significatius sobre el medi ambient i el territori, d'acord amb els criteris establits en l'annex VIII de la LOTUP, els informes tècnics que consten en l'expedient i la proposta de la Comissió d'Avaluació Ambiental de l'Ajuntament de Borriana; sense que siga procedent establir condicions ambientals.  
  
  
Segon  
Donar compte de la present resolució al Ple de l'Ajuntament, com a òrgan substantiu, i indicar la procedència de continuar la tramitació de la modificació puntual d'acord amb l'article 57 i concordants del capítol III del títol III del llibre I de la LOTUP.  
  
Tercer  
Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en termini màxim de quatre anys des de la publicació.  
  
Quart  
Fer constar que, contra la present resolució, no és possible cap recurs, sense perjudici dels que, si escau, siguen procedents contra l'acte que aprove la modificació de l'instrument de planejament en tramitació.  
  
  
Borriana, 28 d'octubre de 2020.- L'alcaldessa presidenta: Maria José Safont Melchor.